O'r braidd nad yw'r drysau i'r cylehan'n rhy gul; 





Ja 
















'Ton—Robin yn swil. 





GwnANDEWCH fy nghyfeillion o fawiion î fân, 
Mawr falchder y werin yw testun y gân... ; 
Os awn i'r tai cyrddau neu'r llan ar ddydd Sul, * 


” Ond yw e'n beth mawr, i weled eu gwawr, 
Dymunwn ar fyrder gael balchder i lawr, 


Er maint sy' o bregethu'r efengyl trwy'r byd, 

AIae balchder ar gynydd trwy'n gwledydd i gyd; 

Mae balchder yn bechod a_ sorod a gwawd, 

Ond gwell ganddynt byny na rhanu i'r tlawd, 
Ond yw e'n beth mawr, &c. 


Hwy wisgant rybanau a blodau mor braf, 

A chylchau'n eu peisiìau mewn ffeiriau. 'yr haf, 

Gan gylchau rhyw Saeson mi gefais fawr loes, 

Wrth iddo fe dori gwnaeth grafi fy nghces, 
Ond yw e'n beth mawr, &c, 


Hi waeddodd yn saesneg yon foolish old man, 
A minau yn methu a chyffro o'r fan, 

Ei chylchau yn llusgo ar lawr dan eî thraed, 
A minau a 'nghoesau yn llifo o waed, 
Ond yw e'n beth awr, &c, 


Scarf Shawl o werth dwy bunt mewn helynt lled flin, 
A Neckties a Broches, heblaw Victorine ; 
A phluf ar eu hetiau, pob lliwiau o'r rhain, 
Ond nis gallant hedejr mor gyflym a'r brain. 
Ond yw e'n beth mawr, &c.. 


Roedd bachgen a'i gariad yn dyfod o'r ffair, 

Safasant gael siarad rhyw ddau neu dri gair, 

Ac wrth iddo wasgu'r un syw gyda serch, 

Fe faglodd ei goesau yn nghylchau y ferch. 
Ond yw em beth mawr, &c. 


Fê redoedd 'nol dadrus o gylchau y bais, 
Ond pwy ddaeth yn sydyn ?—rhyw lencyn 0 Sais ! 
*Roedd hwnw yn gwaeddu, Now Johnny come back, 
Heb un gair o saesneg yn rhedeg roedd Jack, 

Ond yw ea beth mawr, &c, 


Mae pipes Gutta Percha mewn peisiau gan rai, 

I'w chwythu i fyny a'i corkio yn ddilai; 

Mae raffau gan ereill a wires o steel, 

Ond canes a hen gylclau sy'n gas mewn lle cul, 
Ond yw e'n beth mawr, &c. 


Wel fechgyn cyd-unwch yn awr o un fryd, 
Tra'r cylchau'n eu gafael eu gadael hwy i gyd ; 

Ond peidio eu cofleidio, na'u caru na u cwrdd, 

Mi wn mewn rhai dyddiau'r daw'r cylchau i ffwrdd, 
Mae'r ganiad ar ben. Rhowch geiniog heb sen, 

I ddyn gyda theimlad sy a'i lygaid dan len, 


ân 

YMDDIDDAN 


RHWNG 


Mica a Merch o Ean 'Faf. 


WE gwrando fy'm seren gysurus, 
A'th madcodd tra medrus a mwyn, 
Ar fachgen sy'n glaf o dy gariad, 

Cei glywed fy nzhaniad a 'nghwyn, 
Doluriau sy'n nghiliau fy nghalon, 

I'r bedd gan flinderon yr af, 
Os na chaf briodi lliw'r rhosyn, 

Sy'n byw mewn lle teg ar Lan Taf. 


O, fachgen taw son a dy weniaith, 
'Rwy'n clywed dy araeth ry hir, 
'Twyllodrus yw'r meibion i'w gweled 
A gadael y merched dan gur : 

' Rwy'n meddwl arosaf yn weddw, 
Caf fywyd mwy hoew fel hyn, 
Bydd cynal y bwthyn e'i bethau 
I mi am rai dyddiau'n rhy dyn. 
Mor syth yr anelaist dy saethau, 
'Run modd ag at ddorau o ddur, 
. Trywanaist dy gleddyf i'm dwyfron, 
Heb gelu mae'r galon dan gur; 
Yn fuan rhaid ini ffarwelio, ; 
Gan ddweyd fe aeth heibio yr haf, 
Gan ddyoddef oer ingoedd yr angau 
O gariad lliw blodau glan Taf. 
Y glanddyn, ti wyddost fod digon 
O fawrddysg feddygon i'w cael, 
Dwed wrthynt dy glefyd yn amlwg, 
Gwnant wella dy olwg sydd wael ;. 
Cei gordial wna les i'th ddoluriau, 
Ffrwyth llysiau rhai-goreu eu rhyw, 

Â chadw dy hunan yn foddlon, 
Fe wella dy fron sydd yn friw; 


Nis gallaf fi lwyr-anfoddloni, - 
.” A'th golli lliw'r lili lloer lân, ; 
Dy lun, a dy liw a dy lygaid, 
A'm gwnaeth i mor groesed fy ngrân, 
Rho imi ddwys euraidd gysuron 
I wella fy nghalon sydd glaf, 
Trwy addaw cawn fyw mewn hapusrwydd, 
Bob tywydd mewn tŷ ar Lan Taf. 


Wel bellach mi gredaf yn gadarn, 
Mai fi yw gwir sylfaen dy serch ; 
A chyda thi'r glanddyn mi fentraf 
Gwnaf pob peth a allaf fel merch, 
Cei ar bob amserau gusuron, 
Bydd hyn iti'n foddlon lled faith, 
A cheisiaf wneyd pob peth yn barod 
Cyn byddi yn dyfod o'r gwaith. - 





Mor gynted a pasio'r tri galwad, 
O flaen yr offeiriad yr awn, A 
f Nol iddo'n cysylltu a'n gilydd, 
Cawn fyw mewn llawenydd yn llawn, 
A threulio ein hoes mewn hapusrwydd, 
A dedwydd fel hedydd yr haf, 
Cawn glywed o'r gwely bob boreu 
Swn tonau yr hen afon Taf. 


a 


Chwi îenctyd y wlad 'rwy'n gynghori, 
I garu fel ti o wir serch, 

A chofiwch ddefnyddio'ch amynedd; 
Daw amser yn fwynaidd â'r ferch, 

Ces inau do lawer o'm croesi ” 
Pan oeddwn i yn caru â Gwen, 

Ond nawr ar fy mraich rhaid i Gweno 
Bob nos ì gael gorphwys ei phen, 





